Ο Σκοτεινός Ιππότης: Η Επιστροφή

Πλοκή

Στη Γκόθαμ, οχτώ χρόνια μετά, οι αστυνομικές αρχές έχουν σχεδόν εξαλείψει το οργανωμένο έγκλημα εξαιτίας του Νόμου Ντεντ, ένα νόμο εμπνευσμένο από τον Χάρβεϊ Ντεντ. Ο Μπάτμαν έχει εξαφανιστεί και ο Μπρους Γουέιν έχει απομονωθεί. Ο Διοικητής της Αστυνομίας Τζέιμς Γκόρντον αισθάνεται ένοχος για τη συγκάλυψη των εγκλημάτων του Ντεντ και γράφει την παραίτησή του στην οποία ομολογεί την αλήθεια, ωστόσο αποφασίζει ότι η πόλη δεν είναι έτοιμη να την ακούσει. Ενώ καταδιώκει εγκληματίες στους υπονόμους, ο Γκόρντον αιχμαλωτίζεται και η γραπτή ομολογία του πέφτει στα χέρια του Μπέιν. Ο Γκόρντον δραπετεύει και εντοπίζεται από τον αστυνομικό Τζον Μπλέικ. Ενώ αναρρώνει από τα τραύματά του, ο Γκόρντον προάγει τον Μπλέικ σε ντετέκτιβ με τον Μπλέικ να δίνει αναφορά άμεσα σε αυτόν.
Η Εταιρία Γουέιν σχεδόν χρεοκοπεί μετά την επένδυση του Μπρους Γουέιν στο σχέδιο καθαρής ενέργειας της Μιράντα Τέιτ, σχεδιασμένο να παρέχει ενέργεια. Το σχέδιο όμως τερματίστηκε όταν ανακάλυψαν ότι ο αντιδραστήρας μπορεί να χρησιμοποιηθεί ως πυρηνικό όπλο. Ο Μπλέικ, ο οποίος έχει ανακαλύψει την ταυτότητα του Μπάτμαν, και ο Γκόρντον ενθαρρύνουν τον Μπάτμαν να επιστρέψει, ο Άλφρεντ όμως δηλώνει την παραίτησή του όταν αποτυγχάνει να μεταπείσει τον Μπρους να αφήσει πίσω του τον Σκοτεινό Ιππότη. Ο Άλφρεντ πληροφορεί τον Μπρους ότι η Ρέιτσελ Ντοζ σκόπευε να παντρευτεί τον Ντεντ πριν πεθάνει. Ο Μπέιν επιτίθεται στο χρηματιστήριο και χρεοκοπεί τον Μπρους, χρησιμοποιώντας δαχτυλικά αποτυπώματα που έκλεψε η Σελίνα Κάιλ. Φοβούμενος ότι ο αντίπαλός του, Τζον Ντόγκετ, ο οποίος προσέλαβε τον Μπέιν να τον βοηθήσει να πάρει την Εταιρία Γουέιν στα χέρια του, θα είχε πρόσβαση στον αντιδραστήρα, ο Μπρους ζητάει από την Τέιτ να διευθύνει αυτή την Εταιρία. Ο Μπέιν σκοτώνει τον Ντάγκετ όταν πια δεν του είναι χρήσιμος.
Ο Μπάτμαν ζητάει από τη Σελίνα να τον οδηγήσει στον Μπέιν με αντάλλαγμα να διαγράψει την ταυτότητά της από κάθε βάση δεδομένων στον κόσμο. Ωστόσο, η Σελίνα τον οδηγεί σε παγίδα. Ο Μπέιν συμφώνησε να την αφήσει να ζήσει αν του έφερνε τον Μπάτμαν. Ο Μπέιν αποκαλύπτει ότι γνωρίζει την ταυτότητα του Μπάτμαν και σκοπεύει να ολοκληρώσει το σχέδιο του Ρα'ς αλ Γκουλ να καταστρέψει τη Γκόθαμ. Ο Μπέιν σχεδόν αφήνει ανάπηρο τον Μπάτμαν και τον στέλνει σε μια φυλακή από την οποία είναι αδύνατο κάποιος να αποδράσει. Οι τρόφιμοι της φυλακής του λένε την ιστορία του παιδιού του Ρα'ς αλ Γκουλ, το οποίο γεννήθηκε στη φυλακή και είναι ο μόνος φυλακισμένος που κατάφερε να αποδράσει. Ο Μπρους πιστεύει ότι το παιδί αυτό είναι ο Μπέιν. Εν τω μεταξύ, χρησιμοποιπώντας βόμβες σε ολόκληρη την πόλη, ο Μπέιν παγιδεύει σχεδόν ολόκληρο το αστυνομικό σώμα της Γκόθαμ κάτω από το έδαφος και απομονώνει τη Γκόθαμ από τον υπόλοιπο κόσμο. Ο Μπέιν λέει στους κατοίκους της Γκόθαμ ότι θα ενεργοποιήσει τον αντιδραστήρα σε πυρηνική βόμβα αν κάποιος προσπαθήσει να φύγει από την πόλη. Ο Μπέιν αποκαλύπτει τη συγκάλυψη των εγκλημάτων του Ντεντ και απελευθερώνει τους φυλακισμένους σε μια προσπάθειά του να ξεκινήσει επανάσταση. Ο λόγος του Βane στους κατοίκους και τους φυλακισμένους της Γκόθαμ είναι ο εξής : 
Από τα λόγια του διοικητή της Αστυνομίας,  
James Gordon ,  
O Batman δεν σκότωσε τον Harvey Dent,  
Έσωσε το δικό μου παιδί,  
Έτσι ώστε εγώ,  
Προς θλίψην μου,  
Να χτίσω ένα ψέμα,  
Γύρω από αυτό το   Ψεύτικο Είδωλο,  
Αλλά έχω πάρει απόφαση να δίνω στους κατοίκους της Γκόθαμ τίποτε άλλο από την Αλήθεια,  
Και είναι η ώρα για μένα να παραιτηθώ.  
Και δέχεστε την παραίτηση αυτού του ανθρώπου?  
Και δέχεστε την παραίτηση όλων αυτών των ψευτών,  
Όλων αυτών των Διεφθαρμένων?  
Παίρνουμε την Γκόθαμ από τους Διεφθαρμένους  
Και την δίνουμε πίσω σε εσάς.  
Στον Λαό.  
Η Γκόθαμ Είναι Δική Σας.  
Κανένας δεν θα επέμβει.  
Κάντε ότι σας ευχαριστεί.   
Η   Γκόθαμ   Θα   Επιβιώσει.  
Οι πλούσιοι κάτοικοι περνάνε από δίκη την οποία ηγείται ο Δόκτωρ Τζόναθαν Κρέιν και αυτοί που καταδικάζονται πεθαίνουν άσχετα με την ποινή. Ο Bane έχει γίνει τόσο μεγάλη απειλή για την πόλη που την τρομοκρατεί για 3 ολόκληρους μήνες, με αποκορύφωμα το ότι διεξάγει στημένες δίκες, χωρίς ενόρκους ή μάρτυρες. 
Ο Μπρους περνά μήνες αναρρώνοντας. Δραπετεύει από τη φυλακή και στρατολογεί τους Σελίνα, Μιράντα, Γκόρντον και Λούσιους Φοξ να τον βοηθήσουν να απελευθερώσουν τη Γκόθαμ και να σταματήσουν την πυρηνική βόμβα. Το αστυνομικό σώμα ελευεθερώνεται και έρχεται αντιμέτωπο με τις δυνάμεις του Μπέιν, ενώ ο Μπάτμαν παλεύει με τον Μπέιν. Η Μιράντα βοηθάει τον Μπέιν, αποκαλύπτοντας ότι αυτή είναι το παιδί του Ρα'ς αλ Γκουλ, η Τάλια. Δραπέτευσε από τη φυλακή όταν ήταν κοριτσάκι και επέστρεψε με τον πατέρα της και τη Λεγεώνα των Σκιών να σώσουν τον Μπέιν, ο οποίος τη βοήθησε να δραπετεύσει από τη φυλακή. Σχεδιάζει να ολοκληρώσει το σχέδιο του πατέρα της πυροδοτώντας τη βόμβα και καταστρέφοντας τη Γκόθαμ. Ο Γκόρντον μπλοκάρει τον πυροκροτητή της Τάλια για τη βόμβα. Η Σελίνα πυροβολεί τον Μπέιν λίγο πριν αυτός σκοτώσει τον Μπάτμαν. Στη συνέχεια ο Μπάτμαν κυνηγάει την Τάλια ώστε να πάρει τη βόμβα και να την επιστρέψει στον αντιδραστήρα για να σταθεροποιηθεί και να μην εκραγεί. Η Τάλια όμως πλημμυρίζει το χώρο που βρίσκεται ο αντιδραστήρας και σκοτώνεται στην προσπάθεια της να ξεφύγει απο τον Μπάτμαν. Καθώς ο Μπάτμαν χρησιμοποιεί το αεροσκάφος που κατασκεύασε ο Φοξ για να πάρει τη βόμβα μακριά από την πόλη, ο Γκόρντον συνειδητοποιεί την ταυτότητα του Μπάτμαν. Η βόμβα εκρήγνυται και σκοτώνει τον Μπάτμαν.
Ο Μπάτμαν λαμβάνει τιμές ήρωα, ενώ ο Μπρους θεωρείται ότι σκοτώθηκε κατά τη διάρκεια των αναταράξεων. Μετά την κηδεία του Μπρους, ο Μπλέικ θέλει να αποκαλύψει την ταυτότητα του Μπάτμαν στον κόσμο, αλλά ο Γκόρντον διαφωνεί. Η έπαυλη Γουέιν περνάει στην πόλη για να γίνει ορφανοτροφείο και η υπόλοιπη περιουσία του Μπρους κληρονομείται από τον Άλφρεντ. Ο Φοξ ανακαλύπτει ότι ο αυτόματος πιλότος στο αεροσκάφος είχε κατασκευαστεί έξι μήνες νωρίτερα. Ο Γκόρντον βρίσκει το σήμα του Μπάτμαν επισκευασμένο. Ο Άλφρεντ βλέπει τον Μπρους μαζί με τη Σελίνα στη Φλωρεντία και ο Μπλέικ κληρονομεί τη σπηλιά του Μπάτμαν.

Box office

Με προϋπολογισμό 250.000.000 δολάρια, η ταινία Ο Σκοτεινός Ιππότης: Η Επιστροφή άνοιξε στην 1η θέση συγκεντρώνοντας 160,8 εκατομμύρια δολάρια το πρώτο τριήμερο. Συνολικά απέφερε 448,1 εκατομμύρια δολάρια στο αμερικανικό box office και 636,3 εκατομμύρια δολάρια στον υπόλοιπο κόσμο. Παγκοσμίως ξεπέρασε το 1 δισεκατομμύριο δολάρια, η 13η ταινία στην ιστορία που το καταφέρνει. 
Καταλαμβάνει την 9η θέση στη λίστα με τις μεγαλύτερες εισπρακτικές επιτυχίες όλων των εποχών παγκοσμίως και την 7η θέση στη λίστα με τις μεγαλύτερες εισπρακτικές επιτυχίες στην Αμερική. Ανάμεσα στις υπόλοιπες ταινίες της σειράς καταλαμβάνει τη 2η θέση στο αμερικανικό box office και την 1η παγκοσμίως.